Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 305/12/5511	Žilina, 24.9.2013
EEČ : 2-43-460-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Žilina
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
nepretržite od 14.09.2011 do 31.08.2012 neplnil svoju vyživovaciu povinnosť, ktorá mu bola určená rozsudkom Okresného súdu v XXXXX číslo konania XXXXX zo dňa 08.11.2010, právoplatným a vykonateľným dňa 27.01.2011, ktorým bol zaviazaný prispievať na výživné synovi XXXXX, nar. XXXXX trvalé bydlisko XXXXX sumou vo výške 200,-Eur mesačne vždy do 15. dňa v mesiaci vopred k jeho rukám, na výživnom uhradil dňa 30.07.2012 sumu 1.000,-Eur, čím spôsobil svojím konaním dlh na výživnom vo výške 1.400,-Eur, 

lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:
Uznesením policajta OO PZ XXXXX sp. zn. XXXXX zo dňa 05.04.2012 bolo podľa § 199 odsek 1 Trestného poriadku začaté trestné stíhanie a následne uznesením policajta OO PZ XXXXX sp. zn. XXXXX zo dňa 10.07.2012 bolo podľa § 206 odsek 1 Trestného poriadku vznesené obvinenie XXXXX pre prečin zanedbania povinnej výživy podľa § 207 odsek 1 Trestného zákona na tom skutkovom základe, že obvinený si nepretržite od 14.09.2011 do júna 2012 vrátane neplní svoju vyživovaciu povinnosť, ktorá mu bola určená rozsudkom Okresného súdu v XXXXX číslo konania XXXXX zo dňa 08.11.2010, právoplatným a vykonateľným dňa 27.01.2011, ktorým bol zaviazaný prispievať na výživné synovi XXXXX, nar. XXXXX, trvalé bydlisko XXXXX sumou vo výške 200,-Eur mesačne vždy do 15. dňa v mesiaci vopred k jeho rukám, čím spôsobil svojím konaním dlh na výživnom vo výške 2.000,-Eur. 

Z výsledkov vykonaného dokazovania vyplynulo, že obvinený XXXXX si od 14.09.2011 do 31.08.2012 riadne neplnil svoju vyživovaciu povinnosť na syna XXXXX, ktorý do 31.08.2012 študoval v dennej forme vysokoškolského štúdia, pričom obvinený po vznesení obvinenia dňa 30.07.2012 dodatočne zaplatil synovi na dlžnom výživnom prostredníctvom pošty sumu 1.000,-Eur, a preto dlhuje svojmu synovi na výživnom za obdobie od 14.09.2011 do 31.08.2012 celkovú sumu vo výške 1.400,-Eur.

	Uznesením policajta OO PZ XXXXX sp. zn. XXXXX zo dňa 27.09.2012 bolo predmetné trestné stíhanie z dôvodu podľa § 228 ods. 2 písm. a) Tr. poriadku prerušené, nakoľko nebolo možné vec náležite objasniť pre neprítomnosť obvineného, a následne bola podaná žiadosť Okresnej prokuratúry v Žiline č. k. 3Pv 305/12 -9 zo dňa 16.01.2013 o odovzdanie trestného stíhania obvineného XXXXX pre predmetný skutok do Českej republiky. 

	Najvyššie štátne zastupiteľstvo ČR rozhodlo dňa 23.04.2013 o prevzatí predmetného trestného stíhania. Dňa 04.09.2013 bola Okresná prokuratúra v Žiline informovaná o výsledku trestného konania v ČR, ktoré bolo dňa 09.07.2013 právoplatne skončené rozhodnutím policajného orgánu ČR o odložení veci. 

	Z uznesenia komisára Krajského riaditeľstva polície XXXXX kraja, územný odbor XXXXX, 2.oddelenie všeobecnej kriminality XXXXX sp. zn. XXXXX zo dňa 26.06.2013, právoplatného dňa 09.07.2013, vyplýva, že vec podozrenia zo spáchania prečinu zanedbania povinnej výživy podľa § 196 ods. 1 Tr. zákona, ktorého sa mal dopustiť podozrivý XXXXX tým, že v dobe od 14.09.2011 do 31.08.2012 vo XXXXX a inde s výnimkou jednorázovej platby vo výške 1.000,-Eur, ktorú zaplatil v júli 2012, riadne neprispieval na výživu svojho syna XXXXX, nar. XXXXX, aj keď táto povinnosť vyplýva zo zákona o rodine v platnom znení a rozsudkom Okresného súdu v XXXXX sp. zn. XXXXX zo dňa 08.11.2010, ktorý nadobudol právoplatnosť dňa 27.01.2011, mu bola stanovená povinnosť platiť na výživu syna XXXXX sumu 200,-Eur mesačne, a to vždy k 15. dňu v mesiaci vopred k rukám XXXXX, trvale bytom Slovenská republika, XXXXX a svojím konaním tak za uvedené obdobie spôsobil XXXXX na výživnom dlh vo výške 1.400,-Eur, bola odložená, nakoľko vo veci nejde o podozrenie z prečinu a nie je na mieste vec vybaviť inak.  Z výsledkov vykonaného dokazovania vyplynulo, že XXXXX riadne neuhradil výživné za mesiace október 2011 až august 2012, a teda dlžná čiastka predstavovala sumu 1.200,-Eur, ktorú XXXXX dodatočne uhradil v dvoch splátkach, a to dňa 17.05.2013 vo výške 800,-Eur a dňa 13.06.2013 vo výške 400,-Eur, pričom jeho konanie nemalo trvale nepriaznivé následky. V dôsledku zániku trestnej zodpovednosti vo veci nejde o podozrenie z prečinu a nakoľko nie je na mieste vec vybaviť inak, bolo rozhodnuté o odložení veci s poukazom na príslušné zákonné ustanovenia. 
	Na základe doručenia uvedeného rozhodnutia policajného orgánu ČR o odložení veci bolo vydané uznesenie Okresnej prokuratúry v Žiline č. k. 3Pv 305/12 -18 zo dňa 24.09.2013, ktorým bolo rozhodnuté podľa § 228 ods. 5 Tr. poriadku o tom, že sa v predmetnom trestnom stíhaní vedenom proti obvinenému XXXXX pokračuje.  
 
Podľa § 215 ods. 2 písm. c) Tr. poriadku prokurátor môže zastaviť trestné stíhanie, ak o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce. 

Vzhľadom na to, že o skutku odovzdanom na trestné stíhanie do Českej republiky bolo právoplatne rozhodnuté uznesením komisára Krajského riaditeľstva polície XXXXX kraja, územný odbor XXXXX, 2.oddelenie všeobecnej kriminality XXXXX sp. zn. XXXXX zo dňa 26.06.2013, právoplatným dňa 09.07.2013, a toto rozhodnutie možno považovať za dostačujúce, sú splnené zákonné podmienky na zastavenie trestného stíhania v zmysle ust. § 215 ods. 2 písm. c) Tr. poriadku. 

	Vzhľadom na vyššie uvedené skutočnosti som rozhodla o zastavení trestného stíhania obvineného XXXXX pre predmetný skutok tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Andrea Jančová
prokurátorka